Γκαλένα

Η Γκαλίνα Βίτσεβα Γκέντσεβα (), γνωστή καλλιτεχνικά ως Γκαλένα (Галена), είναι τραγουδίστρια της ποπ-φολκ μουσικής στη Βουλγαρία.

Βιογραφία
Η Γκαλένα γεννήθηκε στις 21 Μαΐου 1985 σε μια μικρή πόλη της Βουλγαρίας. Έχει άλλα δυο αδέρφια: έναν μεγαλύτερο αδερφό και μια μεγαλύτερη αδερφή. Το 2009 γέννησε το πρώτο της παιδί, τον Στέφαν, και το 2017 το δεύτερο, τον Αλεξάνδερ. Ξεκίνησε την καριέρα της το 2003 στην δισκογραφική εταιρεία "Payner" . Εμφανίστηκε με το ψευδώνυμο "Γκάλια" (Галя) και το πρώτο της τραγούδι έχει τον τίτλο "Можеш ли" (Μπορείς).

Η πρώτη επιτυχία ήταν το 2006 με το τραγούδι "Душата ми крещи" (Η ψυχή μου φωνάζει). Την ίδια χρονιά κυκλοφορεί και το πρώτο της άλμπουμ με τον τίτλο "Галена" (Γκαλένα). Το 2007 είχε μεγάλη επιτυχία με το τραγούδι "Утешителна награда" και το ντουέτο "Намерих те" (Σε βρήκα)  με τον Μπορίς Δαλί, τραγούδια που την ανεβάζουν ψηλά στα μουσικά charts. Το 2007 η Γκάλενα  κάνει το ντεμπούτο της στη σκηνή του καλοκαιρινού tour "Planeta Derby", το οποίο διεξάγεται από την δισκογραφική εταιρία "Payner". Το 2008 κυκλοφορεί και το δεύτερο της άλμπουμ με τίτλο "След 12" (Μετά τις 12). Το καλοκαίρι της ίδιας χρονιάς η Γκαλένα γίνεται το πρόσωπο της διαφήμισης για το ποτό "Μαστικα πέστερα". Πέρα από αυτό η Γκαλένα για δεύτερη συνεχόμενη χρονιά είναι μέρος του καλοκαιρινού tour "Planeta Derby".

Το 2009 λόγω της εγκυμοσύνης της αναγκάζεται να σταματήσει τις εμφανίσεις της στη σκηνή. Στα μέσα του 2010 κυκλοφορεί και το τρίτο της άλμπουμ με τον τίτλο "Официално забранен" (Επίσημα απαγορευμένο). Τρία καινούργια τραγούδια κυκλοφορούν μαζί με το άλμπουμ, ένα από τα οποία γίνεται το μεγαλύτερο hit της χρονιάς, το τραγούδι "Тихо ми пази" (Κράτα την σιωπή σου).

Το Φεβρουάριο του 2011 η Γκαλένα ξεκινάει για το πρώτο της τουρνέ στις Ηνωμένες Πολιτείες Αμερικής, όπου θα εμφανιστεί σε 6 πόλεις. Στις 16 Νοεμβρίου κυκλοφορεί το CD/DVD άλμπουμ της με τον τίτλο "Аз" (Εγώ). Το Μάιο του 2012 κυκλοφορεί το τραγούδι της "Спри ме" (Σταμάτησε με). Στο βιντεοκλίπ του τραγουδιού μπαίνει στο ρόλο της καυτής Ισπανίας. Πολύ γρήγορα το τραγούδι ανεβαίνει στην κορυφή όλων των charts και γίνεται από τις μεγαλύτερες επιτυχίες του 2012. Στα μέσα του Σεπτέμβρη κυκλοφορεί το τραγούδι "Много ми отиваш" (Μου ταιριάζεις).

Το Μάιο του 2013 η Γκαλένα παρουσιάζει την πρώτη της κολεξιόν για γυναικεία ρούχα με τη μάρκα G Spot | GALENA for BEYOND. Τον Οκτώβριο βγαίνει το ντουέτο με τον Φίκι το τραγούδι "Кой" (Ποιος). Τον Ιούλιο του 2015 βγαίνει το βίντεο κλιπ για το τραγούδι "Хавана тропикана" (Χαβανα Τροπικανα), γυρισμένο στην Κούβα. Το καλοκαίρι της ίδιας χρονιάς η Γκαλένα είναι μέρος του τουρνέ "Planeta Summer". Τον Οκτώβριο κυκλοφορεί το δεύτερο ντουέτο με τον Φίκι "Боже прости" (Θεέ μου συγχώρα με).

Δισκογραφία
Πάνω από 50 Βιντεοκλίπ, 70 τραγούδια, 5 άλμπουμ και 2 DVD-Άλμπουμ.

Στούντιο άλμπουμ
 Галена / Γκαλένα (2006) 
 След 12 / Μέτα τις 12 (2008) 
 Официално забранен / Επίσημα απαγορευμένο (2010) 
 Аз / Εγώ (2011) 
 Кой / Ποιος (2015)

Συλλογές
 Златните хитове на Галена / Χρυσές επιτυχίες της Γκαλένα (2013)

DVD
 Galena Best Video Selection (2008) 
 Аз / Εγώ (2011)

 Παραπομπές 

Κατηγορία:Βουλγάρες τραγουδίστριες